

VLADA REPUBLIKE HRVATSKE

Zagreb, 7. siječnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju naknadne suglasnosti na Statut Hrvatskog registra brodova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

**VLADA REPUBLIKE HRVATSKE**

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011, 119/14 i 116/18)) i članka 15. Zakona o Hrvatskom registru brodova (»Narodne novine«, broj 81/96, 76/13 i 62/20), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2021. godine donijela

**ODLUKU**

**o davanju naknadne suglasnosti na Statut Hrvatskog registra brodova**

I.

Daje se naknadna suglasnost na Statut Hrvatskog registra brodova, u tekstu koji je donijelo Upravno vijeće Hrvatskog registra brodova, na 92. sjednici održanoj, 17. rujna 2020. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa:

Urbroj:

Zagreb,

PREDSJEDNIK  
  
**Andrej Plenković**

**Obrazloženje**

Zakonom o izmjenama i dopunama Pomorskog zakonika („Narodne novine“ broj 17/2019), a radi usklađenja s odredbama Uredbe (EZ) br. 391/2009 Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova (SL L 131, 28.5.2009., str. 11-23), definirano je kako poslove statutarne certifikacije i baždarenja određenih pomorskih objekata hrvatske državne pripadnosti u međunarodnoj plovidbi, osim Hrvatskog registra brodova obavljaju i druge priznate organizacije, slijedom čega je, radi usklađivanja s odredbama Pomorskog zakonika, donesen Zakon o izmjenama i dopunama Zakona o Hrvatskom registru brodova („Narodne novine“ broj 62/2020).

Temeljem odredbi članka 2. Zakona o izmjenama i dopunama Zakona o Hrvatskom registru brodova u članku 12. Statuta HRB-a izmijenjeni su poslovi od posebnog interesa koje Hrvatski registar brodova obavlja za Republiku Hrvatsku, dok su, temeljem odredbi članka 3. Zakona o izmjenama i dopunama Zakona o Hrvatskom registru brodova, obzirom na stečene ovlasti verifikacije u skladu s Uredbom (EU) 2015/757 o praćenju emisija ugljikova dioksida iz pomorskog prometa, izvješćivanju o njima i njihovoj verifikaciji i Uredbom (EU) br. 1257/2013 o recikliranju brodova, te ovlasti obavljanja ocjene sukladnosti u skladu s Direktivom 2013/53/EU o rekreacijskim plovilima i osobnim plovilima na vodomlazni pogon, Direktivom 2014/90/EU o pomorskoj opremi, Direktivom 2014/68/EU o usklađivanju zakonodavstava država članica o stavljanju na raspolaganje na tržištu tlačne opreme i Direktivom 2014/29/EU o usklađivanju zakonodavstava država članica u odnosu na stavljanje na raspolaganje na tržištu jednostavnih tlačnih posuda, izmijene odredbe članka 14. Statuta HRB-a.

Jednako tako, člankom 5. Zakona o izmjenama i dopunama Zakona o Hrvatskom registru brodova izmijenjen su odredbe o članovima Upravnog vijeća HRB-a slijedom čega je bilo nužno izmijeniti članak 24. Statuta HRB-a.

Osim navedenog sačinjene su i druge manje izmjene Statuta Hrvatskog registra brodova a u cilju preciznijeg izričaja.

Sukladno odredbama članka 6., stavak 2., Zakona o izmjenama i dopunama Zakona o Hrvatskom registru brodova Upravno vijeće HRB-a, na svojoj 92. sjednici održanoj 17. rujna 2020. godine, usvojilo je Statut HRB-a koji je kao takav uz prijedlog Odluke o davanju naknadne suglasnosti upućen na mišljenje Uredu za zakonodavstvo Vlade Republike Hrvatske, Ministarstvu vanjskih i europskih poslova, Ministarstvu financija, Ministarstvu pravosuđa i uprave i Ministarstvu gospodarstva i održivog razvoja, koji nisu imali primjedbi na tekst Statuta odnosno Odluke.